คือดิฉันเป็นคนทานเผ็ดได้ไม่ค่อยมากหรือแทบจะทานไม่ได้เลยแล้วก้อได้ไปกินส้มตำซึ่งวันนั้นตอนไปที่ร้านคือหิวมากค่ะหิวจนเรากินแบบของที่มันเผ็ดมากๆได้จนวันต่อมาตอนเช้ามีอาการปวดท้องบิด ปวดทั้งวันทานยาทั้งวันก็ไม่หายควรทำไงดีคะ
สวัสดีค่ะ อาการปวดท้องดังกล่าวมา อาจเกิดจากโรคกระเพาะอาหารอักเสบ กรดไหลย้อน ลำไส้อักเสบ แต่ถ้าสัมพันธ์กับมื้ออาหารหรืออาหารรสจัดอาจเกิดจากกระเพาะอาหารอักเสบได้มากที่สุดโรคกระเพาะอาหารอักเสบ หรือที่เรียกกันทั่วไปว่าโรคกระเพาะ เป็นโรคที่เกิดจากการอักเสบหรือเกิดการระคายเคืองบริเวณเยื่อบุภายในกระเพาะอาหาร สามารถเกิดขึ้นได้แบบเฉียบพลันในระยะเวลารวดเร็ว เป็นในระยะสั้น ๆ และหายภายใน 1-2 สัปดาห์ หรือมีอาการบ่อยครั้งเป็นระยะเวลานานจนเกิดการอักเสบเรื้อรัง ทำให้เกิดแผลในกระเพาะอาการเช่น ปวดท้อง รู้สึกไม่สบายช่องท้องส่วนบน มีอาการท้องเฟ้อ อิ่มง่าย จุกหน้าอก แน่นท้อง เรอบ่อย อาหารไม่ย่อย หรือรู้สึกคลื่นไส้หลังการรับประทานอาหาร ไม่มีความอยากอาหารการรักษาเน้นที่การปรับพฤติกรรมเช่น ควรรับประทานอาหารอ่อนๆสุกสะอาดและรับประทานอาหารให้ตรงเวลา ไม่นอนหลังรับประทานอาหารทันที และหลีกเลี่ยงอาหารที่รับประทานแล้วทำให้เป็นมากขึ้น ในบางคนอาจเป็นพวกอาหารเผ็ด อาหารรสจัด หรือน้ำอัดลม หากรับประทานของเย็นๆแล้วไม่มีอาการอะไร ก็สามารถรับประทานต่อไปได้ค่ะ ร่วมกับการรับประทานยาลดกรดในกระเพาะภายใต้การดูแลของแพทย์